Mestská časť Bratislava-Dúbravka

Materiál na  19. rokovanie
Miestneho zastupiteľstva
7. júla 2009

Návrh
na predaj pozemku parc. č. 1555/5 k. ú. Dúbravka Ing. Štefanovi Chamrazovi v lokalite na ul. Jura Hronca 
__________________________________________________________________________________

Predkladateľ                                                         	Materiál obsahuje: 
		
PhDr. František Guth		1. Návrh uznesenia 
Prednosta		2. Uznesenie MR č. 272/2009
                                                              		3. stanoviská komisií
		4. Dôvodovú správu
		5. Žiadosť Ing. Chamraza
		6. Kópia katastrálnej mapy 

	 
Zodpovedný

JUDr. Katarína Nagyová
vedúca majetkovoprávneho oddelenia
                                                                    
Spracovateľ                                                                  

Eva Raabová
majetkovoprávne oddelenie

Návrh uznesenia

Miestne zastupiteľstvo mestskej časti Bratislava-Dúbravka 

schvaľuje predaj pozemku parc. č. 1555/5 k. ú. Dúbravka o výmere 47 m2  Ing. Štefanovi Chamrazovi za kúpnu cenu 160,- € /m2 v zmysle uznesenia MZ č. 330/2009.

Uznesenie MR č. 272/2009

Miestna rada 
odporúča
miestnemu zastupiteľstvu schváliť predaj pozemku parc. č. 1555/5 k. ú. Dúbravka spolu o výmere 47 m2  Ing. Štefanovi Chamrazovi za kúpnu cenu 160,- €/ m² v zmysle uznesenia MZ č. 330/2009.

Stanoviská komisií

Komisia legislatívno-právna, mandátová a hospodárenia s majetkom zo dňa 16. 03. 2009

Komisia odporúča miestnemu zastupiteľstvu schváliť predaj pozemku parc. č. 1555/5-zastavaná plocha a nádvorie, o výmere 47 m2, lokalita ul. Jura Hronca Štefanovi Chamrazovi a odporúča pri tvorbe ceny postupovať analogicky ako pri predaji nehnuteľnosti podľa uznesenia MZ č. 330/2009.

Komisia územného rozvoja, výstavby a dopravy zo dňa 23. 03. 2008 

Komisia súhlasí s predajom pozemku. 

Dôvodová správa

I.
Materiál sa predkladá v súlade s:
-	VZN č. 4/2003 zo dňa 9.12.2003 o zásadách hospodárenia s majetkom mestskej časti Bratislava-Dúbravka a s majetkom zvereným do správy hlavným mestom Slovenskej republiky Bratislavou, podľa ktorých podlieha schváleniu Miestnym zastupiteľstvom prenájom nehnuteľného majetku nad 10 rokov vrátane každého predĺženia nad túto dobu.
-	článkom 80 Štatútu hlavného mesta SR Bratislavy.

II.

Listom zo dňa 23.10. 2008 požiadal Ing. Štefan Chamraz o odkúpenie pozemku par. č. 1555/5-zastavaná plocha a nádvorie o výmere 47 m2 k. ú. Dúbravka.
Pozemok parc. č. 1555/5-zastavaná plocha a nádvorie k.ú. Dúbravka o výmere 47 m2 je vedený na liste vlastníctva č. 1 v prospech vlastníka hl. mesto SR Bratislavu, situovaný na ul. Jura Hronca a zverený do správy mestskej časti Bratislava–Dúbravka protokolom č. 19 zo dňa 23.9.1991.
Pozemok bol užívaný bez nájomnej zmluvy z dôvodu , že bol pôvodne zapísaný na  LV 451 v prospech vlastníka Erika Chamrazová r. Huťová a Emil Huťa a mal v katastri nehnuteľností zapísaný kód 7 neusporiadaný. Vlastníkmi stavby dvojgaráže postavenej na pozemku sú Ing. Štefan Chamraz a Ing. Erika Chamrazová r. Huťová zapísaný na LV č. 3861.
V snahe usporiadať pozemok pod garážou dal Ing. Chamraz na vlastné náklady vypracovať geometrický plán č. 10/2008 z 5.3.2008 na usporiadanie vyššie uvedenej parcely. Mestská časť Bratislava-Dúbravka požiadala listom z 31.3.2008 Magistrát hl. mesta SR Bratislavy o podanie návrhu na vklad vlastníckeho práva do katastra nehnuteľností. Správa katastra nehnuteľností, ktorej bola žiadosť doručená 25.4.2008 pozemok parc. č. 1555/5 k.ú. Dúbravka zapísala na LV č. 1 až vo februári 2009.
Cena pozemku podľa znaleckého posudku v danej lokalite predstavuje jednotkovú cenu za m2 101,20 €.
Z dôvodu neskorého zápisu pozemku do katastra nehnuteľností nebolo možné predložiť materiál na prerokovanie ešte v roku 2008.
	.